b'\n_START_ARTICLE_\nMil\xc4\x8do Man\xc4\x8devski\n_START_PARAGRAPH_\nMil\xc4\x8do Man\xc4\x8devski (Skoplje, 18. listopada 1969.) makedonski je filmski redatelj, scenarist, pisac i fotograf.\n_START_SECTION_\n\xc5\xbdivotopis\n_START_PARAGRAPH_\nStudirao je povijest umjetnosti i arheologiju na Filozofskom fakultetu u Skoplju prije nego \xc5\xa1to se preselio u SAD i 1983. godine diplomirao na Fakultetu za film i fotografiju na Sveu\xc4\x8dili\xc5\xa1tu u Ju\xc5\xbenom Ilinoisu._NEWLINE_Man\xc4\x8devski je autor knjige \xe2\x80\x9eDuh moje majke\xe2\x80\x9c (mak. \xd0\x94\xd1\x83\xd1\x85\xd0\xbe\xd1\x82 \xd0\xbd\xd0\xb0 \xd0\xbc\xd0\xb0\xd1\x98\xd0\xba\xd0\xb0 \xd0\xbc\xd0\xb8), objavljene u New Yorku, tako\xc4\x91er autor tekstova glazbenog sastava Bastion, kao i ve\xc4\x87eg broja glazbenih spotova i reklama. Pojavljuje se kao glumac u nekoliko filmova i u jednoj kazali\xc5\xa1noj predstavi._NEWLINE_Dobitnik je vi\xc5\xa1e nagrada i priznanja. Njegov film Prije ki\xc5\xa1e (1994.) dobio je vi\xc5\xa1e od 30 nagrada, izme\xc4\x91u ostalog, nagra\xc4\x91en je Zlatnim lavom za najbolji film na Festivalu u Veneciji. Film je bio nominoran za Oscara u kategoriji za najbolji strani film._NEWLINE_New York Times uklju\xc4\x8dio je njegov film Prije ki\xc5\xa1e (1994.)  u svom vodi\xc4\x8du najboljih 1,000 filmova ikada snimljenih. Njegov rad tako\xc4\x91er uklju\xc4\x8duje filmove "Dust" (2001), "Sjene" (2007), "Majke" (2010), "Bikini Moon" (2017), kao i kratke "End of Time" (2017), "\xc4\x8cetvrtak" (2013) "Makedonija Vje\xc4\x8dna" (2009), "Tennessee" (1991) i "1,73" (1984). Man\xc4\x8devski je imao dvije izlo\xc5\xbebe fotografija; napisao je djela fikcije, knjige eseja i izvedbene umjetnosti. Njegov je rad imao preko 250 festivalskih projekcija (uklju\xc4\x8duju\xc4\x87i Veneciju, Berlin, Toronto, Sao Paolo, Istanbul, Tokio, Jeruzalem, Hong Kong, Stockholm, itd). Njegovi su filmovi distribuirani u vi\xc5\xa1e od 50 zemalja._NEWLINE_Njegov rad je uklju\xc4\x8den u kurikulume brojnih sveu\xc4\x8dili\xc5\xa1ta i bio je predmet dviju akademskih konferencija (u Firenci i Leipzigu), a ima i po\xc4\x8dasni doktorat Moskve VGIK-a. Predaje na postdiplomskoj \xc5\xa1koli "Feirstein" na Brooklyn Collegeu na Gradskom sveu\xc4\x8dili\xc5\xa1tu u New Yorku, Sveu\xc4\x8dili\xc5\xa1te u Valladolidu, Institut za napredne studije Ma\xc4\x91arske i \xc5\xa0kola umjetnosti Tisch na Sveu\xc4\x8dili\xc5\xa1tu u New Yorku. Njegove prethodne nastavne pozicije uklju\xc4\x8duju: \xc5\xa0angajsko sveu\xc4\x8dili\xc5\xa1te u Kini, VGIK u Moskvi, EICTV na Kubi, Sveu\xc4\x8dili\xc5\xa1te u Valladolidu, Institut za napredne studije Ma\xc4\x91arske i \xc5\xa0kola umjetnosti Tisch na Sveu\xc4\x8dili\xc5\xa1tu u New Yorku.'